Dobro jutro!

Pred vami so naloge za torek. Kako pa vam je šel zapis malih pisanih črk s in š?

Upam, da niste imeli prevelikih težav.

Pri zapisu v zvezke se potrudite, da bo vaša pisava čitljiva, črke pa lepo oblikovane. Saj bo šlo, kajne? ☺

Zdaj pa veselo na delo!

**SLJ**

**BESEDILO PRESENEČENJA ☺ – BERILO, STR.???**

Naloge:

* Reši uganko in izvedel/a boš, katero besedilo boš danes prebral/a:

Drobna ženica,

tankih nožic,

gore prestavlja,

to je **m\_\_\_\_\_\_\_\_\_\_\_\_.**

* Če si rešil/a uganko, pobrskaj po kazalu v berilu in poskušaj ugotoviti o katerem besedilu te sprašujem.
* Če ti izziv ni uspel, mi lahko pišeš in ti dam namig. ☺
* Preberi pesem in v zvezek napiši naslov pesmi.
* Preberi vprašanja v berilu in v zvezek zapiši odgovore nanje . Vprašanj ne prepisuj, ko boš pisal/a odgovore jih ne pozabi oštevilčiti (1., 2., …).
* Piši z malimi tiskanimi črkami in bodi pozoren/a na veliko začetnico na začetku povedi ter piko na koncu.

**MAT**

**NALOGA:**

Danes bomo utrjevali **Računanje do 20**.

1. V zvezek s kvadratki napiši Vaja
2. Spodnje račune prepiši v zvezek in izračunaj.

|  |  |  |
| --- | --- | --- |
| 4 + 9 = | 20 – 5 = | 6 + \_\_ = 13 |
| 17 – 8 = | 14 – 6 = | \_\_ + 7 = 15 |
| 6 + 7 =  | 16 – 9 = | \_\_ - 3 = 8 |
| 2 + 9 = | 13 – 8 =  | 14 - \_\_= 5 |
| 14 + 3 = | 12 – 9 = | 17 – \_\_ = 11 |

1. Reši besedilno nalogo. V zvezek zapiši samo račun in odgovor (besedila ne prepisuj).
* Lara je spekla 13 piškotov, Tilen pa jih je spekel 8 manj. Koliko piškotov je spekel Tilen? Koliko piškotov sta spekla oba skupaj?
1. Če želiš lahko vadiš računanje do 20 tudi v spletni vadnici **Moja matematika.**

**SPO**

Naloga:

Danes boš kuharski mojster ali kuharska mojstrica.

Pripravil/a boš zdrav prigrizek. Za pomoč pri pripravi prosi starše.

Imaš tri možnosti:

1. ZELENJAVNI NAMAZ

Sestavine:

• korenček

• paprika

• peteršilj

• skuta

• ščepec soli

Priprava:

Na drobno naribamo korenček. Narežemo papriko na manjše kocke. Narežemo še peteršilj. Sestavine stresemo v posodo. V posodo damo se skuto in ščepec soli. Vse skupaj dobro premešamo. Namaz namažemo na kruh.

1. OVSENI KUPČKI

Sestavine:

* dve zreli banani
* 100g ovsenih kosmičev
* 50 g mletih lešnikov (lahko tudi mandljev ali orehov)
* ščepec cimeta po želji

Priprava:

Banano pretlačimo z vilico in ji dodamo ostale sestavine. Naredimo kupčke in pečemo 15 minut na 180°C.

1. Lahko pa pripraviš zdrav prigrizek po svojem receptu. ☺

DOBER TEK!